Document ID: 32006D0596

KOMMISSIONENS BESLUTNING
af 4. august 2006
om opstilling af en liste over medlemsstater, der er berettiget til støtte fra Samhørighedsfonden i perioden 2007-2013
(meddelt under nummer K(2006) 3479)
(2006/596/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1083/2006 af 11. juli 2006 om generelle bestemmelser for Den Europæiske Fond for Regionaludvikling, Den Europæiske Socialfond og Samhørighedsfonden og ophævelse af forordning (EF) nr. 1260/1999 (1), særlig artikel 5, stk. 3, og artikel 8, stk. 4, og
ud fra følgende betragtninger:
(1)
I henhold til artikel 1, stk. 1, i forordning (EF) nr. 1083/2006 om oprettelse af Samhørighedsfonden bidrager Samhørighedsfonden til at styrke den økonomiske og sociale samhørighed i Fællesskabet med henblik på at fremme bæredygtig udvikling.
(2)
Ifølge artikel 5, stk. 2, i forordning (EF) nr. 1083/2006 er de medlemsstater, der er berettiget til støtte fra Samhørighedsfonden, de medlemsstater, hvis bruttonationalindkomst (BNI) per capita, opgjort i købekraftspariteter og beregnet på grundlag af de disponible fællesskabsdata for årene 2001-2003, er lavere end 90 % af EU-25's gennemsnitlige BNI.
(3)
Af artikel 8, stk. 3, i forordning (EF) nr. 1083/2006 fremgår det, at de medlemsstater, der er berettiget til støtte fra Samhørighedsfonden i 2006, og som ville have beholdt denne status, hvis tærsklen for støtteberettigelse fortsat havde været 90 % af BNI-gennemsnittet i EU-15, men som mister støtteberettigelsen, fordi deres nominelle BNI-niveau pr. indbygger nu overstiger 90 % af BNI-gennemsnittet i EU-25, opgjort og beregnet i overensstemmelse med samme forordnings artikel 5, stk. 2, også er berettiget til støtte fra Samhørighedsfonden under konvergensmålet efter en særlig overgangsstøtteordning.
(4)
Der skal i overensstemmelse med ovenstående opstilles lister over støtteberettigede medlemsstater -
VEDTAGET FØLGENDE BESLUTNING:
Artikel 1
De medlemsstater, der er berettiget til støtte fra Samhørighedsfonden pr. 1. januar 2007, er opført på listen i bilag I.
Artikel 2
De medlemsstater, der er berettiget til støtte fra Samhørighedsfonden efter den særlige overgangsstøtteordning, jf. artikel 8, stk. 3, i forordning (EF) nr. 1083/2006, er opført på listen i bilag II.
Artikel 3
Denne beslutning er rettet til medlemsstaterne.
Udfærdiget i Bruxelles, den 4. august 2006.

Labels: 15
5